# Direcţia Dezvoltare Durabilă 2030

Direcţia Juridică, resurse umane, achiziții publice

Nr. 77160/1.08.2023

**RAPORT privind aprobarea** Planului integrat de acțiune al municipiului Bistrița

în cadrul inițiativei europene ”Acordul orașelor verzi”

Comisia Europeană a lansat în octombrie 2020 ”Acordul Privind Orașele Verzi” (Green City Accord), o mișcare a primarilor europeni care se angajează să ocrotească mediul înconjurător pentru ca orașele să devină locuri mai verzi, mai curate și mai sănătoase.

Comisia Europeană este sprijinită în implementarea acestei inițiative de către Eurocities, ICLEI Europe și Consiliul European al Municipalităților și Regiunilor (CEMR), în scopul de a întări coerența cu alte inițiative ale UE care vizează orașele și de a sprijini punerea în aplicare a Pactului Verde European (European Green Deal) și a obiectivelor de dezvoltare durabilă ale ONU.

Ca urmare a invitației transmise în anul 2021 de către Eurocities, municipiul Bistrița a adoptat HCL nr. 76/27.05.2021 privind aderarea municipiului Bistrița la inițiativa Comisiei Europene ”Acordul privind orașele verzi”, prin care s-a angajat ca în decurs de doi ani să elaboreze un plan de integrat de acțiune (Plan), cu ținte ambițioase, care să susțină realizarea viziunii UE 2030 pentru un viitor urban european, orientată pe **cinci domenii cheie**: calitatea aerului, calitatea și utilizarea eficientă a apei, reducerea poluării sonore, conservarea și îmbunătățirea biodiversității urbane, respectiv economia circulară prin îmbunătățirea semnificativă a gestionării deșeurilor. Stadiul măsurilor incluse în acest plan va fi raportat periodic, la Comisia Europeană: în 2026 și 2030.

*Planul* este elaborat în conformitate cu metodologia inițiativei europene ”Acordul Orașelor Verzi” - [Green City Accord (europa.eu)](https://ec.europa.eu/environment/topics/urban-environment/green-city-accord_en) și are următoarea structură:

* prezentare generală a municipiului Bistrița, în vederea înțelegerii principalelor caracteristici ale teritoriului;
* analiza detaliată a unui nr. de 15 indicatori obligatorii pentru monitorizare și raportare în cadrul inițiativei europene;
* prezentarea contextului strategic la nivel global, european, național, regional, județean și local, pentru determinare a măsurilor care pot fi preluate în prezentul Plan;
* sinteza procesului de consultare a factorilor locali interesați;
* viziunea de dezvoltare și un set de obiective propuse, detaliate prin măsuri și ținte;
* monitorizare progres, în acord cu metodologia propusă la nivel european.

În vederea elaborării Planului, au fost colectate date specifice municipiului Bistrița de la următoarele instituții locale și regionale:

* **Agenția pentru Protecția Mediului Bistrița-Năsăud:** date privind concentrațiile medii de poluanți la stația BN-1, măsurători de zgomot efectuate, lista speciilor de păsări întâlnite în zona urbană a municipiului.
* **Agenția pentru Protecția Mediului Cluj:** concentrațiile medii de poluanți la stația CJ-5;
* **SC Aquabis SA:** date privind sistemul de alimentare cu apă și sistemul de colectare și epurare ape uzate din municipiu;
* **Sistemul de Gospodărire a Apelor Bistrița-Năsăud:** consumul de apă pentru uz casnic din surse proprii de alimentare cu apă, suprafața zonelor reabilitate sau restaurate ecologic din municipiu;
* **Agenția Națională pentru Arii Naturale Protejate – Serviciul Teritorial Bistrița-Năsăud:** suprafața ariilor naturale protejate de pe teritoriul administrativ al municipiului, lista speciilor de păsări întâlnite în zona urbană a municipiului;
* **Asociația de Dezvoltare Intercomunitară pentru Gestionarea Integrată a Deșeurilor Municipale în județul Bistrița-Năsăud (ADI Deșeuri):** cantități de deșeuri municipale generate, reciclate și valorificate, depozitate, pe categorii de deșeuri;
* **Direcția Silvică Bistrița-Năsăud:** suprafața zonelor reabilitate sau restaurate ecologic din municipiu;
* **Ocolul Silvic Bistrița-Năsăud:** suprafața totală a fondului forestier de pe teritoriul administrativ aflată în proprietatea publică a municipiului, suprafața zonelor reabilitate sau restaurate ecologic.
* **Primăria Municipiului Bistrița:** suprafața totală a domeniului public din municipiu, suprafața zonelor renaturate/reabilitate/restaurate ecologic din municipiu, date cu privire la populația expusă la zgomot, datele colectate de senzorii uradMonitor.

De asemenea, s-a creat grupul de lucru local, din reprezentanții următoarelor instituții și organizații:

- Asociația Harta Verde;

- Aquabis SA;

- Agenția Națională pentru Arii Naturale Protejate, Serviciul Teritorial Bistrița-Năsăud;

- ADI Deșeuri Bistrița-Năsăud;

- Direcția Silvică Bistrița-Năsăud;

- Sistemul de Gospodărire a Apelor Bistrița-Năsăud;

- Agenția pentru Protecția Mediului Bistrița-Năsăud;

- RPL Ocolul Silvic al Municipiului Bistrița RA.

Tabelul de mai jos prezintă o sinteză a diagnosticului stării actuale a municipiului Bistrița, pe baza valorilor de referință ale celor 15 indicatori monitorizați:

|  |  |  |  |
| --- | --- | --- | --- |
| **Domeniu** | **Nr. crt.** | **Indicator** | **Valoare** |
| Aer | 1 | Nivelul concentrațiilor de particule în suspensie PM2,5 - cea mai ridicată valoare medie anuală înregistrată la stațiile de fond (sub)urban | 31,88 μg/m³ |
| 2 | Nivelurile zilnice de concentrație PM10 - cel mai mare număr de zile pe an în care se depășește recomandarea OMS de 45 μg/m³ observată la orice stație (sub)urbană de fond sau de trafic | 19 zile |
| 3 | Nivelul concentrațiilor de NO2 - cea mai ridicată valoare medie anuală înregistrată la stațiile de tip trafic | 29,12 μg/m³ |
| Apă | 4 | Consumul de apă menajeră (litri/cap de locuitor/zi) | 89,22 l/loc/zi |
| 5 | Indicele Pierderilor în Infrastructură (ILI) | 4,75 |
| 6 | Procentajul apelor urbane reziduale care respectă cerințele Directivei privind tratarea apelor uzate urbane | 100,00 % |
| Natură și biodiversitate | 7 | Proporția ariilor naturale protejate, precum și a ariilor reabilitate și renaturate situate pe domeniul public al localității. | 0,61 % |
| 8 | Procentajul suprafețelor acoperite de coronamentul arborilor din oraș | 23,25 % |
| 9 | Modificarea numărului de specii de păsări din zona urbană/zonele construite din oraș | 26 specii |
| Deșeuri și economie circulară | 10 | Deșeuri municipale generate pe cap de locuitor (tone) | 0,32 t/loc |
| 11 | Rata de reciclare a deșeurilor municipale (%) | 2,52 % |
| 12 | Deșeuri municipale depozitate la rampele de gunoi (%) | 93,86 % |
| Zgomot | 13 | Procentajul populației expuse unui nivel mediu de zgomot pe timp de zi seară-noapte (Lzsn) ≥ 55 dB | 13,12 % |
| 14 | Procentajul populației expuse unui nivel de zgomot pe timp de noapte (Lnoapte) ≥ 50 dB | 10,44 % |
| 15 | Procentajul populației (adulte) cu tulburări grave de somn | 12,76 % |

Tabelul de mai jos prezintă logica intervențiilor propusă prin Plan, în contextul inițiativei europene Acordul Orașelor Verzi. Obiectivele specifice propuse au fost corelate cu obiectivele generale ale Acordului:

|  |  |  |
| --- | --- | --- |
| **Obiective generale – Acordul Orașelor Verzi** | **Probleme identificate** | **Obiective specifice propuse** |
| Îmbunățățirea considerabilă a calității aerului în mediul urban în vederea stopării cât mai rapide a depășirilor standardelor UE de calitate a aerului, conform cerințelor Liniilor directoare ale Organizației Mondiale a Sănătății privind calitatea aerului | Poluarea aerului din surse rezidențiale (încălzire) și surse mobile (în special de-a lungul principalelor artere de circulație). | O1. Calitate mai bună a aerului în municipiul Bistrița |
| Progrese semnificative în consumul cât mai eficient al apei și în îmbunătățirea calității corpurilor de apă. | Pierderi în rețeaua de alimentare cu apă. | O2. Sisteme moderne și eficiente de alimentare cu apă și canalizare în municipiul Bistrița. |
| Progrese substanțiale în conservarea și îmbunătățirea biodiversității urbane și a naturii în general, prin intermediul extinderii suprafețelor și ameliorării calității spațiilor verzi din mediul urban, prin împiedicarea pierderii ecosistemelor urbane și prin restaurarea acestora. | Zona construită a municipiului are o diversitate scăzută a ecosistemelor | O3. Rețea albastră-verde ce asigură o biodiversitate ridicată a speciilor și habitatelor în municipiul Bistrița. |
| Progrese în tranziția către o economie circulară obținută prin intermediul îmbunătățirii majore a managementului deșeurilor municipale produse de gospodării, o diminuare semnificativă a generării de deșeuri și a depozitării deșeurilor la rampele de gunoi și un progres important în reciclarea deșeurilor. | Rata mică de reciclare a deșeurilor municipale, ce determină o pondere foarte mare a deșeurilor depozitate la rampele de gunoi. | O4. Gestiune mai bună a deșeurilor municipale generate în municipiul Bistrița |
| Diminuarea considerabilă a poluării sonore, conform recomandărilor Organizației Mondiale a Sănătății. | Nivel ridicat de zgomot de-a lungul DN17. | O5. Zgomot cauzat de traficul rutier redus semnificativ în municipiul Bistrița. |

Planul cuprinde, pentru fiecare prioritate de intervenție propusă, o enumerare a acțiunilor prioritare necesare atingerii țintelor stabilite pentru 2026 și 2030. Pentru fiecare acțiune sunt precizate responsabili, termene, buget estimat, surse posibile de finanțare și observații legate de stadiul proiectului și de corelarea cu alte documente strategice la nivel județean sau local.

În total, sunt propuse 44 de acțiuni pentru îndeplinirea obiectivelor și atingerea țintelor stabilite pentru anii 2026 și 2030, pentru fiecare din cele 5 domenii de intervenție:

A1.1. Îmbunătățirea eficienței energetice a blocurilor de locuințe (89 de componente/blocuri);

A1.2. Creșterea eficienței energetice a clădirilor de învățământ din municipiul Bistrița (9 școli, grădinițe, licee);

A2.1. Alimentare cu gaze naturale în localitățile componente Sărata și Slătinița;

A2.2. Extinderea infrastructurii de alimentare cu gaze naturale în zonele Drumul Cetății – Simion Mândrescu, Valea Budacului, noile zone rezidențiale din Unirea și sud-vestul localității Viișoara;

A3.1. Amenajare străzi în zone noi – etapele 1, 2, 3, 4;

A4.1. Achiziție material rulant electric pentru traseele de mobilitate urbană – legăturile cu comunele Livezile, Șieu Măgheruș și Budacu de Jos;

A4.2. Tren metropolitan – scenariu ”quick wins”;

A5.1. Coridor de mobilitate urbană durabilă – Linia Albastră;

A5.2. Coridor verde de mobilitate urbană în centrul istoric al municipiului Bistrița;

A5.3. Piste pentru biciclete – Unirea – Slătinița (5 km), Bistrița – Dealu Budacului, Bistrița – Dealul Jelnei;

A6.1. Varianta ocolitoare Bistrița;

A7.1. Instituirea de restricții pentru diminuarea zgomotului produs de traficul auto pe timp de noapte (interzicerea circulației autovehiculelor ce depășesc un nivel de zgomot de 95 dB).

A7.2. Instituirea de zone rezidențiale (limitare circulație autovehicule la 20 km/h);

A8.1. Sistem de monitorizare inteligentă a fluxurilor de apă la nivelul rețelei de alimentare cu apă a municipiului;

A9.1. Campanii de conștientizare pentru reducerea consumului de apă;

A10.1. Rețea nouă de distribuție în localitatea Slătinița (7,8 km);

A10.2. Extindere rețea de distribuție în municipiul Bistrița și în celelalte localități componente (total 30,9 km);

A11.1. Reabilitarea rețelei de distribuție pentru reducerea pierderilor din municipiul Bistrița (42,80 km, inclusiv înlocuire rețele deteriorate) și din localitatea componentă Unirea (1,5 km);

A11.2. Reabilitare rezervoare de înmagazinare apă municipiul Bistrița (9 rezervoare);

A12.1. Modernizarea stației de epurare a apelor uzate Bistrița;

A12.2. Extinderea rețelei de canalizare în municipiul Bistrița și localitățile componente;

A13.1. Soluții bazate pe natură pentru reducerea riscului la inundații pe râul Bistrița și pe afluenții acestuia;

A13.2. Amenajarea peisageră a văilor afluenților râului Bistrița – Coridoare ecologice (valea Căstăilor, Ghinda, Jelna, Slătinița);

A14.1. Inventarierea și cartografierea speciilor și habitatelor de interes comunitar de pe teritoriul administrativ al municipiului;

A14.2. Implementarea unei rețele de arii naturale protejate urbane și coridoare ecologice pe teritoriul administrativ al municipiului;

A15.1. Reconstrucția ecologică a râului Bistrița;

A15.2. Regenerare urbană în zona lacului de agrement;

A16.1. Reconstrucția ecologică forestieră pe terenuri degradate sau abandonate;

A16.2. Împăduriri și lucrări de stabilizare a versanților în zonele susceptibile la alunecări de teren;

A17.1. Program multianual de completare a plantațiilor din spațiile verzi publice (inclusiv plantații de aliniament);

A18.1. Crearea de păduri urbane;

A18.2. Amenajare de spații verzi în localitatea componentă Unirea;

A18.3. Extinderea Parcului Tineretului (str. Avram Iancu) spre râul Bistrița;

A19.1. Inventarierea și cartografierea speciilor de păsări de pe teritoriul administrativ al municipiului;

A20.1. Normarea unei suprafețe minime de spațiu verde pe parcelă (inclusiv terase sau fațade verzi), în funcție de activitatea economică desfășurată;

A21.1. Program multianual de plantare de specii de plante prielnice pentru polenizatori pe peluzele din spațiile verzi publice;

A21.2 Realizare perdele de protecție de-a lungul DN17 în localitățile Unirea și Viișoara – plantare pomi fructiferi;

A22.1. Campanii de conștientizare în rândul populației pentru reducerea cantității de deșeuri generate.

A23.1. Revizuirea taxelor pentru deșeurile colectate, în funcție de cantitatea de deșeuri generată de către fiecare gospodărie.

A24.1. Implementarea unui sistem de certificare, la nivel municipal, a agenților economici care fac progrese pentru reducerea deșeurilor din ambalaje.

A26.1. Construirea de insule ecologice digitalizate în zonele de locuințe colective pentru colectarea selectivă a deșeurilor pe 5 fracții;

A26.2. Înființare centre de colectare prin aport voluntar în municipiul Bistrița.

A27.1. Modernizarea stației de sortare a deșeurilor reciclabile Bistrița.

A28.1. Instalație de tratare mecano-biologică cu digestie anaerobă pentru deșeurile reziduale municipale.

Țintele propuse a fi atinse prin implementarea celor 44 măsuri sunt prezentate în detaliu în Plan, pe fiecare domeniu, conform tabelelor următoare:

|  |  |  |  |  |
| --- | --- | --- | --- | --- |
| **Aer/**Indicatori | **Valoare de referință (2022)** | **Țintă intermediară (2026)** | **Țintă finală (2030)** | **Ținte asumate sau recomandări la nivel european/ național** |
| Nivelul concentrațiilor de particule în suspensie PM2,5 - cea mai ridicată valoare medie anuală înregistrată la stațiile de fond (sub)urban | 31,88 μg/m³ | 25,00  μg/m³ | 15,00 μg/m³ | 25,00 μg/m³ (valoare limită UE)  5,00 μg/m³ (recomandare OMS) |
| Nivelurile zilnice de concentrație PM10 - cel mai mare număr de zile pe an în care se depășește recomandarea OMS de 45 μg/m³ observată la orice stație (sub)urbană de fond sau de trafic | 19 zile | 15 zile | 5 zile | n.a. |
| Nivelul concentrațiilor de NO2 - cea mai ridicată valoare medie anuală înregistrată la stațiile de tip trafic | 29,12 μg/m³ | 25,00  μg/m³ | 20,00 μg/m³ | 40,00 μg/m³ (valoare limită UE)  15,00 μg/m³ (recomandare OMS) |

|  |  |  |  |  |
| --- | --- | --- | --- | --- |
| **APĂ/Indicator** | **Valoare de referință (2022)** | **Țintă intermediară (2026)** | **Țintă finală (2030)** | **Ținte asumate sau recomandări la nivel european/ național** |
| Consumul de apă menajeră (litri/cap de locuitor/zi) | 89,22 | 88,00 | 85,00 | 50,00 – 100,00[[1]](#footnote-1) |
| Indicele Pierderilor în Infrastructură (ILI) | 4,75 | 3,50 | 2,00 | n.a. |
| Procentajul apelor urbane reziduale care respectă cerințele Directivei privind tratarea apelor uzate urbane | 100,00 % | 100,00 % | 100,00 % | 100,00 % (UE) |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NATURĂ ȘI BIODIVERSITATE/Indicatori** | | **Valoare de referință (2022)** | **Țintă intermediară (2026)** | | **Țintă finală (2030)** | | | **Ținte asumate sau recomandări la nivel european /național** |
| Proporția ariilor naturale protejate, precum și a ariilor reabilitate și renaturate situate pe domeniul public al localității. | | 0,61 % | 0,65 % | | 0,80 % | | | n.a. |
| Procentajul suprafețelor acoperite de coronamentul arborilor din oraș | | 23,25 % | 23,30 % | | 25,00 % | | | n.a. |
| Modificarea numărului de specii de păsări din zona urbană/zonele construite din oraș | | 26 specii | + 10 % | | + 20 % | | | n.a. |
| **DEȘEURI ȘI ECONOMIE CIRCULARĂ/Indicatori** | **Valoare de referință (2022)** | | | **Țintă intermediară (2026)** | | **Țintă finală (2030)** | **Ținte asumate sau recomandări la nivel european/ național** | |
| Deșeuri municipale generate pe cap de locuitor (tone) | 0,32 t/loc | | | 0,32 t/loc | | 0,29 t/loc | n.a. | |
| Rata de reciclare a deșeurilor municipale (%) | 2,52 % | | | 30,00 % | | 65,00 % | 65,00 % | |
| Deșeuri municipale depozitate la rampele de gunoi (%) | 93,86 % | | | 65,00 % | | 30,00 % | 30,00 % | |

|  |  |  |  |  |
| --- | --- | --- | --- | --- |
| **ZGOMOT/Indicatori** | **Valoare de referință (2022)** | **Țintă intermediară (2026)** | **Țintă finală (2030)** | **Ținte asumate sau recomandări la nivel european/ național** |
| Procentajul populației expuse unui nivel mediu de zgomot pe timp de zi seară-noapte (Lzsn) ≥ 55 dB | 13,12 % | 20,00 % | 12,00 % | n.a. |
| Procentajul populației expuse unui nivel de zgomot pe timp de noapte (Lnoapte) ≥ 50 dB | 10,44 % | 18,00 % | 9,00 % | n.a. |
| Procentajul populației (adulte) cu tulburări grave de somn | 12,76 % | 20,00 % | 10,00 % | n.a. |

Având în vedere cele prezentate susținem spre dezbatere și aprobare proiectul de hotărâre privind aprobarea Planului integrat de acțiune al municipiului Bistrița în cadrul inițiativei europene ”Acordul orașelor verzi”.

Director executiv, Director executiv,

Liliana Coceşiu Dumitru Cincea

CL/MSM/2 EX.

1. [↑](#footnote-ref-1)